“Nəinki Qarabağ, indiki Ermənistan da Azərbaycanın tarixi torpağıdır” – Prezidentdən Qarabağla bağlı yeni mesaj
18 Aprel 2018 - 14:53
“Nəinki Qarabağ, indiki Ermənistan da Azərbaycanın tarixi torpağıdır” –Prezidentdən Qarabağla bağlı yeni mesaj
“Ermənistan-Azərbaycan, Dağlıq Qarabağ münaqişəsinin həllində beynəlxalq təşkilatlar Azərbaycanın ədalətli mövqeyini dəstəkləyir. Təkcə onu demək kifayətdir ki, son 15 ildə bir sıra mötəbər təşkilatlar tərəfindən münaqişə ilə bağlı bizim təklifi qəbul edilərək, önəmli qətnamələr qəbul edilib. Bu qətnamələrdə göstərilib ki, münaqişə ölkəmizin ərazi bütövlüyü çərçivəsində həllini tapmalıdır”.
Strateq.az xəbər verir ki, bunu dövlət başçısı İlham Əliyev andiçmə mərasimində deyib.
Dövlət başçəsə bildirib kİ. Azərbaycanın səyləri nəticəsində Ermənistan bır çox regional layihədən təcrid olunub: “BMT Təhlükəsizlik Şurasının qətnamələri bu münaqişənin həlli üçün əsas hüquqi bazadır və biz haqlı olduğumuzu dünyaya bir daha sübut edə bilmişik. Erməni lobbi təşkilatları Azərbaycana qarşı kampaniyalar aparsa da, bu, beynəlxalq qərarlara təsir edə bilmədi. Biz siyasi və diplomatik uğurlar qazana bildik. Qondarma Dağlıq Qarabağı heç kim tanımır və tanımayacaq. Orda keçirilən referendumu qonşu ölkələr və beynəlxalq təşkilatlar pislədi. Biz dünya birliyinə onu da çatdırırıq ki, nəinki Qarabağ, indiki Ermənistan da Azərbaycanın tarixi torpağıdır. Bunu təsdiqləyən sübutlar var. Biz bir neçə deportasiyaya məruz qalmışıq və bunu dünyaya çatdırmalıyıq.
Hazırda apardığımız siyasəti davam etdirəcəyik və istəyimizə nail olacaq. Bu münaqişə yalnız və yalnız ölkəmizin ərazi bütövlüyü çərçivəsində həll olunmalıdır, bunun başqa yolu yoxdur. Biz heç vaxt imkan vermərik ki, ikinci qondarma erməni dövləti yaradılsın. Münaqişənin həlli ilə bağlı bizim prinsipal mövqeyimiz Azərbaycan xalqı tərəfindən də dəstəklənir. Gələcək illərdə gücümüz daha da artacaq”.
İlham Əliyev qeyd edib ki, bir çox halda beynəlxalq hüquq normaları işləmir, kim güclüdürsə, o haqlı olur: “Bunu yaxşı bilirik. Artıq güc amili önəm qazanıb. Bu reallıqdır və biz reallıqla hesablaşmalıyıq. Bu, bir daha göstərir ki, bizim ordu quruculuğu ilə bağlı apardığımız siyasət yeganə düzgün siyasətdir.
Erməni vandallar, Ermənistan rəhbərliyi bizim tariximizə qarşı da soyqırımı törədib, məscidlərimizi dağıdıblar. Amma onlar başa düşmürlər ki, dağılmış məscidləri qəlbimizdə yaşadırıq”.
Prezident deyib ki, dağıdılmış məscidləri qəlbimizdə ucaltmışıq: “Torpaqlarımız işğaldan azad ediləndən sonra erməni vandalları tərəfindən dağıdılmış Şuşa məscidinin oxşarını Cocuq Mərcanlıda tikdik. Bu gün o torpaqlarda insanlarımız ibadət edə bilərlər. Bu, bir daha onu göstərir ki, biz heç vaxt işğalla barışmayacağıq”.